دوغو قارا دنیز صادراتچیلار بیرلیگی ایداره هئیتی‌نین صدر معاوینی احمد حمدی گوردوغان ژانویه-آوریل دؤورونده تورکیه-دن 40 اؤلکه‌یه، موختار و سربست زونا‌لارا بال ساتیلدیغینی بیلدیریب.
گوردوغان قئید اولونان دؤورده 4 مین 142 تون بال صادراتیندان 13 میلیون 468 مین 114 دو‌لار الده ائدیلدیگینی بیلدیریب.
"بو دؤورده ان چوخ بال صادر ائدیلن 3 اؤلکه امریکا، آلمانیا و ایسراییل اولوب. امریکا-یا 5 میلیون 256 مین 178 دو‌لار، آلمانیایا 2 میلیون 110 مین 292 دو‌لار، ایسراییله ایسه 1 میلیون 803 مین 82 دو‌لار بال صادر ائدیلیب" دئییب.
بال صادراتیندا اؤلکه‌لرین موختلیف‌لیگینه دقت چکن گوردوغان بالین اؤتن ایلین عینی دؤورون‌دن فرق‌لی اولا‌راق سعودی عربیستانی، ایرلاندیا، کرواسی، رومانیا، ونزوئلا، چین خالق جمهوریتی و کامرونا ساتیلدیغینی بیلدیریب.
